AVASTUSRETKED JUMALA SÕNAS
Tere, olen Rory Kaye ja viibin TV7 Helsingi stuudios.
Tahan tervitada ka rootslastest vaatajaid,
sest neid saateid tõlgitakse nii soome kui rootsi keelde.
Selles saates tahan rääkida Jeesusest ehk Messiast.
Tema nimi tähendab tõlkes päästet.
Kristusest prohveteeriti Vanas Testamendis,
samuti on Ta Uue Testamendi autor.
Tahan lähemalt rääkida, mis on evangeelium
ning kes on Kristus ja mida räägitakse Temast Piibis.
Enne õpetust tahan teile tutvustada evangeeliumi naist.
See on abivahend,
mille tegin koos Peter Strandiga, et jagada evangeeliumi 1-2 min.
Enne alustamist näitan teile, mida see täpsemalt endast kujutab.
Näitan teile seda, kuna see on tehtud Soome jaoks.
Nagu näete, on sellel Soome lipp.
Samuti on meil tehtud see nukk
Rootsi, Norra, USA-sse ja teistesse riikidesse
eesmärgiga aidata inimestel jagada evangeeliumi.
Kõik on tehtud Jumala moodi.
Meil on nina, suu, silmad, mis on hea,
kuid meie sees on pimedus ja häbi.
Oleme Jumalast eraldatud,
kuni pöördume Jumala poole ja laseme Püha Vaimu endasse.
Me võime saada puhtaks ning muutuda uueks looduks.
See kõik on võimalik seetõttu, et Kristus sai inimeseks, läks ristile
ja oli valmis loobuma oma tahtest ning tegema Jumala tahet.
Ta avas tee uueks lepinguks.
Mis see on?
Kui pöördume Jumala poole ning ütleme: "Sündigu Sinu,
mitte minu tahtmine," tuleb meisse Tema Püha Vaim.
Pärast seda oleme kui pitseeritud kuni Kristus tuleb taas tagasi.
Kui Jeesus tuleb tagasi maale,
tõmmatakse meid üles Temaga kohtuma.
Sel hetkel saame ka uued ülestõusmisihud.
Ükski inimene ei saa Jumalat nähes elama jääda,
sest Ta elab puhtas valguses.
Kui meil on aga ülestõusmisihu, võime Taevas Jumalat näha.
Küsimus on lihtne: kas tahad elada oma viisil
ning olla Jumalast eraldatud nii siin maailmas kui igavikus?
Rootsi keeles ütleme "seotud oma patu ja häbiga".
Kas tahad saada andeks, puhtaks,
muutuda sisemiselt ja olla ühenduses Jumalaga
ning et Tema elu jääb sinusse terveks igavikuks?
Kumma sa valid?
Enamik valiks loomulikult selle ning see on hea.
Seejärel saame nendega palvetada,
et nad saaksid patud andeks, võtaksid Püha Vaimu vastu
ning võtaksid Kristuse enda Issandaks vastu.
Kui Jeesus elas Iisraelis, sai Ta endast lugeda.
Lisainformatsiooni nuku kohta saad aadressilt contact@iaminfo.net.
Sellel karbil on info Soome nuku kohta.
Kui Jeesus kasvas üles, luges Ta arvatavasti
prohvet Jesaja, Jeremija ja ka teiste prohvetite raamatuid.
Jesaja osas on huvitav asjaolu,
et tema raamatus on kirjutatud pea 20 peatükki Jeesusest.
Meil on sellest palju kasu,
kuid Jeesus sai 38.-58. ptk-idest lugeda enda kohta.
Toon teile näite Jesaja 42:6:
"Mina, Issand, olen õigusega sind (Jeesust) kutsunud."
Keegi teine pole täiuslikult õige, välja arvatud Jeesus.
"..ja kinnitan su kätt; ma kaitsen sind
ja panen sinu rahvale lepinguks, paganaile valguseks.."
Seda tsiteeritakse ka Uues Testamendis,
öeldes, et Jeesus on valgus paganatele.
Jeesus on rahvastele lepinguks.
Tahan vaadata, mis on täpsemalt selles lepingus.
Loeme edasi, 7. salmi.
"avama pimedate silmi,
vabastama vange vangistusest, pimeduses istujaid vangikojast."
Jeesus vabastas neid, keda Saatan sidus ja rõhus
ning tervendas inimesi kõikvõimalikest haigustest.
"Mina olen Issand, see on mu nimi, ja mina ei anna oma au teisele
ega oma kiidetavust nikerdatud kujudele."
Kui Jumal tegi seda Jeesusega, ei olnud see jumalateotus
vaid Jeesuse saatmine maailma oli Tema armastuse väljendus.
"Vaata, eelmised sündmused on aset leidnud ja ma kuulutan uusi;
enne kui need toimuma hakkavad, teen ma need teile teatavaks."
Jeesus on rahvastele seaduseks.
Vaatame koos Jeremija 31:31-34.
Selles räägitakse vanast ja uuest lepingust.
Vana leping e Vana Testament anti Moosesele Siinai mäel
pärast kui iisraellased tulid ime kombel Egiptusest.
Uues lepingus on prohveteering,
mis on kättesaadav Jeesuse ning Tema ohvri tõttu.
Kui Ta võttis karika viimasel õhusöömajal
ehk paasapühal koos oma apostlitega, ütles Ta,
et see on leping Tema veres, mis on valatud meie eest.
Loeme Jeremija 31:31-32.
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin
nende vanematega sel päeval, kui ma võtsin nad kättpidi,
et viia nad välja Egiptusemaalt - selle mu lepingu nad murdsid,
kuigi ma olin nad võtnud enese omaks, ütleb Issand.."
Uus leping pole vana uuendus nagu mõneti väidetakse.
Siin öeldakse, et see
pole nagu vana leping vaid tegemist on uue lepinguga.
See on väga oluline, kuid ei vähenda vana lepingu tähtsust.
See on ääretult tähtis,
kuna on kui õpetaja, kes ilmutab meile Jeesust,
me vajadust Tema järele ning kui oluline on pääste.
Vana Testament annab meile
niivõrd palju juhiseid, mis on õige ja mis vale
ning annab meile mõista, et meil pole iseenesest väge.
Uus lepingu alusel antakse meile Püha Vaim.
See annab meile väe teha Jumala tahet
ning mõista Jumala tahet eri olukorras.
Vana leping aitas meil olla maailmast eraldatud rahvas.
Uus leping õpetab meile -
rääkisin sellest eelmises saates -, kuidas käia Jumala armastuses
ning Püha Vaimu andides, et mõjutada seda maailma.
Jumal kutsub sind ja mind,
et tuua lahendusi, kellel oleks tarkus,
et tuua tervenemisi, imesid ja vabastada vange nagu Jeesus,
kuid me saame nüüd teha seda Tema nimel.
See on Jumala ülesanne usklikele ja kristlastele.
Sündisin juudina ning olen kogu elu juut.
Usun, et sedasama tundsid Peetrus, Johannes, Paulus ja Jeesus.
Nad kõik sündisid ja surid juudina.
Siiski olen ma uue lepingu juut, s.t olen võtnud vastu uue lepingu.
Mis on uus leping?
Seda öeldakse Jeremija 31:33.
"vaid leping, mille ma teen Iisraeli sooga pärast neid päevi,
ütleb Issand, on niisugune: ma panen nende sisse
oma Seaduse (toora või juhis) ja kirjutan selle neile südamesse.."
Seega ei uuristata taas kivitahvlitele vaid otse meie südamesse.
Ilma mingite vahelülideta -
otseühendus Jumalaga, kes kirjutab me südametele.
Hämmastav.
Kui Jumal kirjutab midagi sinu südamele,
siis sa tead veendumusega, kas miski on õige või mitte.
Ma tean, et tunnen Jumalat.
Ta on mu parim sõber, isa, minu hinge armastaja.
See on minu jaoks kõige olulisem suhe siin maailmas,
isegi kui ma ei ole Teda veel oma silmadega näinud.
Mul oli 1994. aastal võimalus näha kaht Jumala inglit.
Tulin usule 1976. aastal ega näinud mitte midagi.
Jeesus ütles järgijatele, et õnnistatud on need,
kes on Teda näinud, kuid veel enam on õnnistatud need,
kes usuvad, kuigi ei ole Teda näinud.
Me teeme Jumala südamele rõõmu,
kui usume Teda, isegi kui me ei ole Teda näinud.
Kuidas saame selle usu?
Kui Püha Vaim tuleb meisse ja aitab meil tunda Kristust.
Vaatame hiljem lähemalt Piiblist, kes on Jeesus.
Esmalt lõpetame lugemist uuest lepingust.
"ma panen nende sisse oma Seaduse ja kirjutan selle neile südamesse.."
See on Jumala esimene tõotus.
Heebrea kirjas räägitakse Jumala suurtest tõotustest meile.
Kõik apostlid viitasid Jumala tõotustele.
Need on Jumala tõotused.
Esiteks, Jumal paneb oma juhised sinu mõistusesse ja südamesse.
Teiseks, Ta on sinu Jumal ning sina oled Tema rahvas.
See on Jumala võimas tõotus.
Jeesus on see uus leping,
kuna tuli maailma, sai inimeseks, elas patuta, suri ristil meie eest,
on see uus leping Tema ohvri läbi kui kinnitatud.
Need on uue lepingu tõotused.
Jumal paneb meisse oma Vaimu, et meid õpetada.
Jumala Vaim aitab meil teada, et oleme Tema lapsed.
Ta tuleb meie sisse ning meie hüüame "Abba, isa!".
"Abba" tähendab heebrea keeles "issi".
See on kui sisemine teadmine.
Kolmandaks, võime tunda Teda - niihästi pisikesed kui suured.
Me ei pea üksteisele ütlema, et õpiksime Jumalat tundma.
Jumala Vaim meis on innukas,
et aidata meil õppida Jumalat tundma ning elama ühtsuses Temaga.
Heebrea keeles öeldakse, et meil on Jumalaga "yada" suhe
Sarnane suhe on abikaasadel, mille tõttu tulevad lapsed.
Kui tekib vaimne ühendus,
tulevad sellest vaimuviljad, samuti uued usklikud.
Kui oleme ühenduses Jumalaga,
siis huvitume sellest, mis läheb Talle korda.
Hakkame armastama teisi ning hoolima nende päästest.
Näen, et Jumal annab mulle
igal päeval üleloomulikke vestlusi ja kohtumisi,
kui aitan inimesi nende praktilistes vajadustes.
Kolm nädalat tagasi oli Maltal.
Kohtusin sealsel koosolekul ühe mehega.
Mind kutsus sinna üks pikk mees,
kes ütles, et peaksin nende koosolekule tulema.
Arvasin, et ta oli üks meeskonnaliikmetest.
Hiljem temast rääkides ei teadnud keegi, kes ta on.
Arvan, et tegemist oli ingliga.
Ta oli nii järeleandmatu ja ütles, et peaksin koosolekule minema.
Ütlesin, et ma pole osa sellest ega oma mingit nimesilti.
"Sellest pole hullu. Oled sinna teretulnud."
Esimene inimene, kellega seal kohtusin
oli juht EuRA-s (Euroopa Ümberasustamise Ühendus).
Kõndisin koos temaga ning istusin koosolekusaalis lauda,
kus minu kõrval oli ühenduse rajaja ning ekspresident.
Tegemist võis olla juhusega või siis ka Jumala juhtimine.
See lugu on näide, kuidas Jumal võib meid oma tarkusega juhtida.
Koosolekul oli u 800 inimest ja kõneleja oli pärit Kanadast.
Kõneledes hakkas ta higistama ning pühkis otsaesist jaki käisega.
Mõtlesin, et see mees vajaks kindlasti taskurätti.
Jumala juhtimisel olin võtnud lisataskuräti kaasa.
Ootasin, kuni ta tegi oma kõnes pausi,
läksin lava kõrvale ning ulatasin talle taskuräti.
Ta võttis taskurätiku ning katkestas oma kõne.
Ta oli parajasti rääkinud inimeste vajaduste märkamisest.
Ta katkestas oma kõne ning inimesed aplodeerisid mulle,
kuna olin teda märganud ning täitnud tema vajaduse.
Jumalal oli ilmselgelt plaan, samuti selle taskurätiga.
Hiljem läksin lennukile Rootsi ning esimeses reas oli mees,
kellega olin koosolekul kõrvuti istunud ja kes oli olnud EuRA ekspresident.
Ta hüüdis: "Oi, taskuräti mees. Tore sind taas näha!"
"Samad sõnad," vastasin.
Jumal tahab, et kasutaksime iga olukorda võimalikult palju ära.
Seepärast toon julgustavaid näiteid, et teha õpetus praktilisemaks.
Ütlesin, et lendan temaga Frankfurti
ja küsisin, kas tal oleks pärast aega, et koos minu kulul kohvile minna.
Ta oli nõus.
Ta istus äriklassis, mina seevastu tavaklassis.
Kui tulin lennukilt maha, ootas ta juba mind ja küsis:
"Kuidas jääb selle kohviga, kas võiksime juba minna?"
Kui hakkasime rääkima, ütles ta koheselt,
et ta ei usu Jumalasse ega pole sellest huvitatud,
kuna kristlased vaid palvetavad ega tee midagi praktilist.
Äkitselt andis Püha Vaim mulle väga praktilist tarkust.
Ütlesin, et tema jutus on midagi, mis on otse Jumala südamest.
"Mis mõttes?" küsis ta.
Ütlesin, et Jumal tahab, et palvetaksime Tema poole
ja uue lepingu kohaselt tahab Ta anda meile juhiseid
ning et me ka teeksime nende järgi.
Ta tahab, et oleksime praktilised.
"Kas tõesti?" ütles ta huviga.
"Mida mõtled uue lepingu all?" jätkas ta küsimist.
Selgitasin talle neid nelja tõotust.
Rääkisin teile kolmest, kuid lõpetan peagi.
Esiteks, Jumal annab juhiseid me mõistusesse ja südamesse.
Teiseks, Ta on meie Jumal ja me oleme Tema rahvas.
Kolmandaks, saame tunda Teda, niihästi pisikesed kui suured.
Neljandaks, Ta andestab meile
kõik me üleastumised ja patud ning otsustab need unustada.
Kui rääkisin sellest, kasvas ta huvi aina enam.
Poole tunni pärast me juba palvetasime koos.
Kogesin, et Jumal tahab,
et küsiksin temalt, mis on tema südame saladus -
miski mida ta tõeliselt igatseb Jumalalt.
Ta ütles, et võin sellest rääkida, et ka teised palvetaksid tema pärast.
Ta ütles, et on diabeet ning tahab saada terveks,
kuid teab, et see on võimatu.
Rääkisin talle inimestest,
keda olin näinud tervenemas, sh ka diabeedist.
Samuti rääkisin,
kuidas mu alaselg oli murtud ning paljusid teisi probleeme.
Seljatrauma tõttu võtsin ka15 kg kaalus juurde.
Kui vaatate eelnevaid saateid,
mis olid aastaid tagasi siin Soomes tehtud,
olete ehk märganud, et olen kaotanud 35 kg.
Rääkisin talle, kuidas võime saada Jumalalt tarkust kõiges,
isegi praktilistes asjades nagu kaalu alandamises.
Mees huvitus aina enam.
Loeme taas Jumala sõna.
Meil on hämmastav uus leping.
Jumal tahab anda meile juhiseid igas valdkonnas.
Seepärast ütles Jeesuse väikevend Jaakobus,
et kui meil jääb milleski puudu tarkusest,
võime Jumalalt paluda ning Ta annab meile rõõmuga.
Olin 22 aastat tagasi Iisraelis Eilatis
ning rääkisin hommikusöögil sealse bussifirma juhi ja ta naisega.
Küsisin nendelt - tol ajal olid bussipommitamised haripunktis -,
mida nad teevad bussipommitamiste tõkestamiseks.
Naine ütles emotsionaalselt:
"Mida me saame teha, kui inimesed on valmis
iseennast tapma, et tappa meid ja me lapsi?"
Ütlesin, et uue lepingu alusel
annab Jumal meile tarkust, kui me palume Temalt.
Lisasin, et Jeesuse - kelle mina usun olevat Messias -
vend Jaakobus ütles oma raamatus sedasama.
Ütlesin, et palun Jumalalt tarkust
ja annan oma sõna Jumala (hbr "hashem" tlk "nimi, Jumal") ees,
et annan neile lahenduse hiljemalt kuue kuu jooksul.
Kolme kuu pärast andis Jumal
mulle väga lihtsa idee, kuidas peatada busspommitamised.
Edastasin selle Iisraeli ning nad on seda siiani kasutanud.
Jumal on avanud mulle uksi Iisraeli julgeolekuüksustes,
kuna on andnud mulle selle osas mitmeid ideid.
Tahan sind julgustada -
mis iganes probleemid on sinu ümber,
ära ole üks nendest, kes vaid räägivad probleemidest.
Küsi alati Jumalalt tarkust ning ole valmis kuulama,
mida Ta annab sinu mõtetesse või jõuab sinu vaimu, südamesse.
Ole ka valmis usinalt õppima, et olla valmis ülesanneteks.
Kui oled omalt poolt õppinud, annab Püha Vaim
sulle olukordades tarkust, mida sa täpsemalt vajad.
Usun, et peaksime olema abikäed ühiskonnas
ning pakkuma välja lahendusi eri ühiskonnaprobleemides.
Peame paluma Jumalalt tarkust ning tegema ise vajalikke samme.
Loeme Jeesusest, Messiast.
Rääkisin, et Jesaja raamatus on niivõrd palju Jeesusest kirjutatud.
Loeme Jesaja 53. peatükki.
Selles räägitakse, kes Ta on ning Tema kogetud kannatustest.
Võid ise selle osas mõelda.
Enne tahaksin rääkida kahe inimesega,
kes on juudid ning vaatavad seda saadet.
Teate, et tavaliselt palvetame
Aabrahami, Iisaki ja Jaakobi Jumala poole.
Miks me seda teeme?
Kuna Jumal ilmutas end Tanahis ehk Vanas Testamendis,
mis - te teate -, et koosneb toorast, Prohvetitest ja Kirjadest.
Toora hõlmab Moosese viit raamatut,
(hbr "Neviot") tähendab prohveteid ning kirjad, nt psalmid ja õpetussõnad.
Jumal ilmutas end Aabrahamile,
Iisakile, Jaakobile - nad kõik nägid Teda.
Siiski öeldakse Piiblis,
et keegi ei saa Jumalat nähes jääda elama.
Keda nad seega nägid?
Selleks oli Jeshua, Jeesus enne kui Ta sai inimeseks.
Tema kohtus Moosesega mäel.
Kas mäletate lugu,
kus Aabraham kohtus Issandaga, kellega oli kaks inglit.
See oli enne Soodoma ja Gomorra hävitamist.
See oli Jeesus ja võime Temast lugeda Vanas Testamendis.
Ta pole mingi kristlaste väljamõeldis.
Ta on juudi Messias.
Loeme Jesaja 53. peatükki.
"Kes usub meie kuulutust
ja kellele on ilmutatud Issanda käsivars?"
Issanda käsivars on Messias.
Seega, kellele on Ta ilmunud ning kes mõistab Teda.
"Sest ta tõusis meie ees nagu võsuke, otsekui juur põuasest maast.
Ei olnud tal kuju ega ilu, et teda vaadata,
ega olnud tal välimust, et teda ihaldada.
Ta oli põlatud ja inimeste poolt hüljatud,
valude mees ja haigustega tuttav.."
Läheme siit edasi 4. salmi.
"Ent tõeliselt võttis ta enese peale meie haigused ja kandis meie valusid.
Meie aga pidasime teda vigaseks, Jumalast nuhelduks ja vaevatuks.
Ent teda haavati (ingl "läbistatud")
meie üleastumiste pärast, löödi (purustati) meie süütegude tõttu.
Karistus oli tema peal, et meil oleks rahu (uues lepingus),
ja tema vermete läbi on meile tervis tulnud."
Sedasama tsiteeris Peetrus oma esimeses kirjas 2:24.
Meil on tervis läbi Tema haavade, läbi selle, mida Ta koges.
"Me kõik eksisime nagu lambad, igaüks meist pöördus oma teed,
aga Issand laskis meie kõigi süüteod tulla tema peale."
Siin räägitakse Jeesusest.
"Teda piinati ja ta alistus ega avanud suud.."
"Temale anti haud õelate juurde, kurjategijate juurde, kui ta suri,
kuigi ta ei olnud ülekohut teinud ega olnud pettust ta suus."
Siin räägitakse niivõrd palju Jeesusest.
Mulle meeldib lugeda ka üht teist prohvetit, Miikat.
Miika 5:1 räägitakse, et Jeesus sündis Petlemmas, mis ka juhtus.
Olen leidnud, et Jeesusest
on üle 370 ajaloolist prohveteeringut kõigilt Vana Testamendi prohvetitelt.
Matemaatiline tõenäosus, et mitmed eri prohveteeringud
võiksid täituda, on nii väike, et sellest pole mõtet rääkidagi.
Tegemist pole juhusega.
Jumal teadis, mida Ta teeb, kui lasi Jeesusel maailma tulla.
Jeesus oli Jumalaga kõige algusest.
Ta oli üks Jumalaga ning oli Jumala sõna.
Jumal rääkis midagi ning Jeesus tegi selle teoks.
Jumal-isa elab puhtas valguses.
Isegi me füüsikalised ihud põlevad Päikeses ära.
Kui oleksime Jumala ees,
kes on puhtas valguses, aurustuksime sekundiga.
Kui meie ihud muudetakse, saaksime kunagi olla Tema ees.
Jeesus sai meiesuguseks.
Püha Vaim viljastas Maarja, kes jäi neitsina lapseootele.
Jesajas kirjutati samuti,
et Teda hakatakse nimetama Immaanuel - Jumal meiega.
Võiksin lugeda nii mitmetest kirjakohtadest,
kuid tahaksin teile rääkida veel uuest lepingust.
Üheks selle tõotuseks on et Jumal annab meile juhiseid.
Heebrea 8:10-12
tsiteeritakse otse uut lepingut, mis on Jesaja raamatus.
Heebrea 10 on kokkuvõte
kahest uue lepingu tähtsaimast punktist.
Seal on kirjas, et Jumal annab meile juhiseid
meie mõtetesse ja südamesse ning andestab kõik meie patud.
Kuidas Jumal seda teeb?
Püha Vaimu läbi.
Kuidas sa tead, kas Jumal annab sulle juhiseid?
Loeme, mida kirjutatakse Jaakobuse 3:17.
"Aga ülalt pärinev tarkus
on esmalt puhas, siis rahumeelne, leebe, kuulekas, tulvil halastust
ja häid vilju, erapooletu (kompromissitu, ei oma lemmikuid),
teeskluseta (siiras, silmakirjatsematu)."
Selline on Jumala tarkus.
Tahan sind julgustada,
et Jumal hakkab andma sulle uskumatuid võimalusi,
kui hakkad Temalt tarkust paluma.
Eelmisel aastal samal ajal viibisin New Yorkis.
Läksin seal ühele koosolekule,
sest nimesiltide hulka oli sattunud minu nimi.
Keegi, k.a mina ei teadnud, kuidas see märk sinna sattus.
Läksin sinna ja seal olid eri USA turvafirmad,
kes püüdsid kaitsta firmasid internetikuritegude ja häkkimise eest.
Ma ei teadnud palju arvutitest, kuid küsisin Jumalalt tarkust.
Jumal andis mulle tarkust, ja kui jagasin seda nendega,
olid nad hämmastunud, öeldes: "See on suurepärane idee."
Selle tõttu on mind kutsutud Washingtonis
kohtuma sisejulgeoleku ja salateenistuse juhiga.
Osalen USA ühe seaduse loomises,
et luua maksupuhkust firmadele, kes palkavad turvaettevõtteid.
Kui turvafirma tabab kurjategija, saavad firmad tulumaksu.
Kuidas on see seotud sinuga?
Jumal tahab anda sulle tarkust igas valdkonnas.
Jeesusele, olenemata, mis küsimus Talle esitati,
andis Jumal Talle alati vastamiseks tarkust.
Palun, et sinulgi võiks olla Jumalalt tarkust.
Jumal õnnistagu sind!
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind!
Tõlge: Mailis Mägi